Source: http://mikkeli.cloudnc.fi/fi-FI/Toimielimet/Kaupunginvaltuusto/Kokous_2022017/Tilintarkastuspalveluiden_sopimuksen_jat(3343)
Timestamp: 2019-07-16 08:25:22+00:00
Document Index: 7240418

Matched Legal Cases: ['§ 16', '§ 70', '§ 46', '§ 16', '§ 11', '§ 12', '§ 13', '§ 14', '§ 15', '§ 17', 'kko ', '§ 18', '§ 19', '§ 20', '§ 21']

Tilintarkastuspalveluiden sopimuksen jatkaminen tilikaudelle 2017 | Mikkeli
Kokous 20.2.2017
Tilintarkastuspalveluiden sopimuksen jatkaminen tilikaudelle 2017
Kaupunginvaltuusto, kokous 20.2.2017
§ 16 Tilintarkastuspalveluiden sopimuksen jatkaminen tilikaudelle 2017
MliDno-2017-318
Tarkastuslautakunta 21.12.2016 § 70
Mikkelin kaupunginvaltuusto on päättänyt 18.3.2013 (§ 46) tilintarkastuspalvelujen hankkimisesta Mikkelin kaupungin hallinnon ja talouden tarkastamista varten. Valtuusto on em. päätöksellä päättänyt tilintarkastuspalvelujen hankkimisesta toimikauttaan vastaavaksi ajaksi PwC Julkistarkastus Oy:ltä. Valtuustokauden pituuden on päätöstä tehdessä arvioitu olevan tavanomainen neljä vuotta eli vuodet 2013-2016 ja sopimus on tehty kyseiseksi ajaksi. Kuntalain muutoksesta johtuen nykyinen valtuustokausi tulee kuitenkin jatkumaan vuoden 2017 kevään ajan. Kunnallisvaalit järjestetään maalis-huhtikuussa 2017. Tilintarkastuspalvelun tuottajan mahdollinen vaihtuminen kesken tilikauden olisi omiaan aiheuttamaan merkittäviä ongelmia ja lisäkustannuksia tarkastuspalvelujen järjestämisessä. Tilintarkastuspalvelujen osalta on tarkoituksenmukaista jatkaa palvelujen hankintaa olemassa olevan sopimuksen puitteissa myös tilikauden 2017 ajan.
PwC Julkistarkastus Oy on ilmoittanut hyväksyvänsä sopimuskauden jatkamisen tilikauden 2017 ajan - mukaan lukien tilinpäätöksen tarkastaminen - olemassa olevan sopimuksen ehdoilla.
Ehdotus: Tarkastuslautakunta
Tarkastuslautakunta esittää, että kaupunginvaltuusto hyväksyy PwC Julkistarkastus Oy:n kanssa solmitun tilikausia 2013-2016 koskevan sopimuksen jatkamisen koskemaan myös tilikauden 2017 tilintarkastusta. Sopimusehtoina noudatetaan voimassa olevan sopimuksen ehtoja.
Päätös: Tarkastuslautakunta
Merkittiin, että pöytäkirja tarkastettiin tämän pykälän osalta kokouksessa heti pykälän käsittelyn jälkeen.
Kaupunginvaltuusto 20.2.2017 § 16
Merkitään, että valtuutettu Jaana Strandman poistui kokouksesta tämän pykälän käsittelyn jälkeen.
PwC Julkistarkastus Oy, talouspalvelut, Kunnan Taitoa Oy/kirjanpito
§ 11 Vuoden 2016 kunniamerkkien luovuttaminen
§ 12 Eron myöntäminen Paula Mäkeläiselle Etelä-Savon sosiaali- ja terveyspalveluiden kuntayhtymän valtuuston varajäsenyydestä ja uuden varajäsenen valitseminen
§ 13 Eron myöntäminen Tiina Elkharamille keskusvaalilautakunnan varajäsenyydestä ja uuden varajäsenen valinta
§ 14 Asemakaavan muutos / 14. kaupunginosan Lehmuskylän päiväkoti ja seurakuntakoti
§ 15 Mikkelin kaupungin omistajapoliittiset linjaukset
§ 17 Muut asiat / kirjailija Osmo Ukkosen, sähköasentaja Paavo Barckin, maaseutuyrittäjä Jaakko Väänäsen ja kansanedustaja Satu Taavitsaisen huomioimiset (lisäpykälä)
§ 18 Valtuustoaloite Mikkelin kaupungin varhaiskasvatuksen linjauksien muuttamiseksi (lisäpykälä)
§ 19 Valtuustoaloite liikennebiokaasumarkkinoiden edistämiseksi Mikkelin seudulle (lisäpykälä)
§ 20 Jari Roivaksen ilmoitus eroamisesta Perussuomalaisista ja Mikkeliläisten puolesta valtuustoryhmän muodostamisesta (lisäpykälä)
§ 21 Valtuustoaloite kuntoportaista Mikkeliin (lisäpykälä)